Germaniya hukumati rasmiy vakili Shteffen Zaybert G7 sammitidan olingan mashhur fotosurat bo‘yicha izoh berdi. Unda Germaniya kansleri Angela Merkel stolga qo‘llarini qo‘yib olgan holda qo‘llarini ko‘kragida chalishtirgan Donald Trampga tikilib turgani tasvirlangan, deb yozmoqda The Independent. Foto: EPA Zaybertning so‘zlariga ko‘ra, suratga izoh berish tomoshabinning o‘ziga bog‘liq narsa. Uning ta’kidlashicha, fotosurat - bu o‘sha paytdagi munozaralarning faqatgina bitta sahnasi. «Fotosuratchi bu munozaralarga faqatgina birozga kira oldi, hamda bizda bir nechta tasvirlar bor, ularning bari bir biriga o‘xshashdir», - deya ma’lum qildi Zaybert. Eslatib o‘tamiz, avvalroq Rossiya TIV Tramp va Merkel tasvirlangan mashhur fotosuratga izoh bergandi.